English: Thank you for the statements today. I'm pleased that there is extra funding over coming years for homelessness prevention and reaction. In the past, there has been focus on preventative measures, but perhaps there has been an eye taken off the ball to the growing extent of the crisis, with those slipping through the gaps of the services that are meant to be preventative. However, reading through the action plan outlined today, I've immediately noticed one glaring problem, which is a major contributory factor to people falling through the gaps of preventative services, and that is that there's no clear commitment to remove priority need. As I've said in this Chamber before, we won't properly tackle the problem of street-sleeping while perceptions and, in fact, procedures remain that deter and deny permanent housing and accommodation to those who need it. I understand there is a commitment to consider modifying legislation in 2020, but I think this is too far away and we need to have that consideration sooner so that we can legislate sooner still. And that is something that we need to look at because it is a huge contributory factor to rough-sleeping. People from across the sector - I've also done the visits you've done - are saying that removing priority need is something that would really help them. When I asked them what their wish list is, that is at the top of their wish list. I do welcome the plans for pilot projects throughout Wales for housing first, and I've also heard some of the successes via our committee visit to the Salvation Army recently. But I will say, and I hope it's just the guiding principles that are coming here - and I hope that's what you'll confirm because I do think it's quite vague in relation to funding. I hope the statutory element that you're going to release afterwards will come up with more meat on the bones because I'd like to know, for example, how it's going to be funded. It says you would expect local authorities to make the decision. Is it more or less an opt-in, opt-out-type agenda? And you say that it won't suit some people. From looking at research, if you do housing first properly, it could be rolled out as a flagship policy, not just as an option for housing associations, or for whoever is providing. I do think that it could be that effective if we put out a bold statement to that aim. But I'd like to be confident, for example, that the numbers of new homes outlined in the affordable homes strategy will be enough to be effective. If housing first needs, for example, more housing - how will you be able to accommodate that if the numbers are not high enough within the strategy already announced? I'd also like to touch on some of the extra money announced, and again, as I've said before, there is a lack of detail here, but I hear what you're saying - that you want to keep some of the money back to be flexible, but I think, in particular, it's relating to the youth homelessness announcement by the First Minister before Christmas. I've already pointed out, but I think it's worth saying again that I don't think it's appropriate to put these statements out in the public arena before they come here. I understand that that money is for 2019-20, so I'm really confused as to why a statement was made last December for money that will be made available later on down the road. I've also had housing associations and others telling me that they want to get involved in the youth homelessness partnership. There was a photo of you and the First Minister alongside Llamau and the future generations commissioner, but other people didn't know much about it, and when I clicked on the link, it clicked over to Llamau as opposed to the Welsh Government's website. And when I've gone on today, again, there's not any information as to who is part of it, how you can be part of it, or how people can shape that. So, I'm getting those requests from the third sector, so I would love it if you could explain to me fully, today, how people can get involved in that youth homelessness partnership. My final question is: you've referred twice to mental health and substance misuse - again, fundamentals to this whole agenda - how are you going to improve mental health provision? Because, again, when we went to the Salvation Army a few weeks ago, they were saying that they had to wait and wait and wait, and by that time, their health had deteriorated. So, how can we make sure that when people in these quite intense situations want mental health support, they can get it?
Welsh: Diolch ichi am y datganiad heddiw. Rwy'n falch y bydd cyllid ychwanegol ar gael dros y blynyddoedd nesaf ar gyfer atal ac ymateb i ddigartrefedd. Yn y gorffennol, bu pwyslais ar fesurau ataliol, ond efallai na sylwyd ar raddau cynyddol yr argyfwng, gyda rhai yn llithro drwy'r bylchau yn y gwasanaethau sydd i fod yn ataliol. Fodd bynnag, wrth ddarllen drwy'r cynllun gweithredu a amlinellwyd heddiw, rwyf wedi sylwi ar unwaith ar un broblem amlwg, sy'n ffactor sy'n cyfrannu'n sylweddol at bobl yn syrthio drwy'r bylchau yn y gwasanaethau ataliol, a hynny yw nad oes unrhyw ymrwymiad clir i gael gwared ar angen blaenoriaethol. Fel yr wyf i wedi dweud yn y Siambr hon o'r blaen, ni fyddwn ni'n ymdrin yn briodol â'r broblem o gysgu ar y stryd tra bod yna ganfyddiadau ac, yn wir, gweithdrefnau sy'n parhau i atal a gwarafun tai a llety parhaol i'r rhai sydd ei angen. Rwy'n deall bod ymrwymiad i ystyried addasu deddfwriaeth yn 2020, ond credaf fod hyn yn rhy bell i ffwrdd ac mae angen inni ystyried hynny ynghynt fel y gallwn ni ddeddfu hyd yn oed ynghynt. Ac mae hynny'n rhywbeth y mae angen inni roi sylw iddo oherwydd mae'n ffactor sy'n cyfrannu'n enfawr at gysgu ar y stryd. Mae pobl o bob rhan o'r sector - rwyf innau hefyd wedi bod yn ymweld fel y buoch chi - yn dweud bod cael gwared ar yr angen blaenoriaethol yn rhywbeth a fyddai'n eu helpu mewn gwirionedd. Pan ofynnais iddyn nhw beth yw eu dymuniadau, dyna oedd y prif un. Rwyf yn croesawu'r cynlluniau ar gyfer prosiectau arbrofol ledled Cymru i Tai yn Gyntaf, ac rwyf hefyd wedi clywed am rai o'r llwyddiannau drwy gyfrwng ein hymweliad pwyllgor â Byddin yr Iachawdwriaeth yn ddiweddar. Ond fe wnaf i ddweud hyn, ac rwy'n gobeithio mai dim ond yr egwyddorion arweiniol sydd yma - a gobeithiaf y byddwch chi'n cadarnhau hynny oherwydd rwy'n credu bod hynny'n eithaf amwys o ran cyllid. Rwy'n gobeithio y bydd yr elfen statudol y byddwch chi'n ei rhyddhau wedyn yn rhoi darlun mwy cyflawn oherwydd fe hoffwn i wybod, er enghraifft, sut y caiff ei ariannu. Mae'n dweud y byddech chi'n disgwyl i awdurdodau lleol wneud y penderfyniad. Ai dewis i ymrwymo neu i beidio ag ymrwymo yw'r dewis hwnnw? Fel y dywedwch chi ni fydd yn addas i rai pobl. O edrych ar waith ymchwil, os ydych chi'n ymdrin yn briodol â Tai yn Gyntaf, gellid ei gyflwyno yn bolisi blaenllaw, nid fel dim ond dewis ar gyfer cymdeithasau tai, neu pwy bynnag sy'n ei ddarparu. Rwyf yn credu y gallai fod yn effeithiol petaem ni'n gwneud datganiad beiddgar i'r perwyl hwnnw. Ond fe hoffwn i fod yn ffyddiog, er enghraifft, y bydd nifer y cartrefi newydd a amlinellir yn y strategaeth cartrefi fforddiadwy yn ddigon i fod yn effeithiol. Os oes angen mwy o dai, er enghraifft, ar Tai yn Gyntaf - sut fyddwch chi'n gallu darparu ar gyfer hynny os nad yw'r niferoedd yn ddigon mawr yn y strategaeth a gyhoeddwyd eisoes? Fe hoffwn i hefyd grybwyll peth o'r cyllid ychwanegol a gyhoeddwyd, ac eto, fel yr wyf i wedi ei ddweud o'r blaen, mae diffyg manylion yma, ond rwy'n deall yr hyn yr ydych chi'n ei ddweud - bod arnoch chi eisiau cadw peth o'r cyllid wrth gefn er mwyn bod yn hyblyg, ond credaf, yn arbennig, fod hynny yn ymwneud â'r datganiad a wnaeth y Prif Weinidog cyn y Nadolig ynglŷn â digartrefedd ymysg pobl ifanc. Rwyf wedi nodi eisoes, ond rwy'n credu ei bod hi'n werth dweud eto, nid wyf yn meddwl ei bod hi'n briodol gwneud y datganiadau hyn yn gyhoeddus cyn eu gwneud nhw yma. Rwy'n deall bod yr arian hwnnw ar gyfer 2019-20, felly rwy'n ddryslyd iawn mewn gwirionedd ynglŷn â pham y gwnaed datganiad fis Rhagfyr diwethaf ynglŷn â chyllid a fydd ar gael ymhellach yn y dyfodol. Mae cymdeithasau tai wedi bod yn dweud wrthyf i hefyd bod arnyn nhw eisiau bod yn rhan o'r bartneriaeth digartrefedd ieuenctid. Roedd yna lun ohonoch chi a'r Prif Weinidog gyda Llamau a Chomisiynydd Cenedlaethau'r Dyfodol, ond nid oedd pobl eraill yn gwybod llawer am y peth, a phan gliciais ar y ddolen, fe aeth a fi i wefan Llamau yn hytrach nag i wefan Llywodraeth Cymru. A phan edrychais heddiw, unwaith eto, does dim gwybodaeth o gwbl ynghylch pwy sy'n rhan o'r bartneriaeth, sut y gallwch chi fod yn rhan ohoni, na sut y gall pobl gyfrannu at hynny. Felly, mae'r trydydd sector yn dod ar fy ngofyn gyda'r ceisiadau hynny, felly byddai'n dda gennyf pe gallech chi esbonio i mi yn llawn, heddiw, sut y gall pobl gymryd rhan yn y bartneriaeth digartrefedd ieuenctid honno. Fy nghwestiwn olaf yw: rydych chi wedi cyfeirio ddwywaith at gamddefnyddio sylweddau ac iechyd meddwl - sydd, unwaith eto, yn hanfodol i'r holl agenda hwn - sut ydych chi'n bwriadu gwella'r ddarpariaeth iechyd meddwl? Oherwydd, unwaith eto, pan aethom ni i ymweld â Byddin yr Iachawdwriaeth rai wythnosau yn ôl, roedden nhw'n dweud eu bod yn gorfod aros ac aros ac aros, ac erbyn hynny, bod eu hiechyd wedi dirywio. Felly, sut y gallwn ni wneud yn siŵr pan fydd angen cymorth iechyd meddwl ar bobl yn y sefyllfaoedd eithaf dwys hyn, y gallan nhw gael hynny?